సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
​ భారత్‌తో తొలి టెస్టుకి స్టెయిన్ దూరం
భారత్‌తో కేప్ టౌన్ వేదికగా జరుగుతున్న తొలి టెస్టులో ఆతిథ్య దక్షిణాఫ్రికా జట్టుకి గట్టి ఎదురుదెబ్బ తగిలింది. భుజం గాయం
TNN | Updated:
Jan 7, 2018, 05:31PM IST
భారత్&zwnj;తో కేప్ టౌన్ వేదికగా జరుగుతున్న తొలి టెస్టులో ఆతిథ్య దక్షిణాఫ్రికా జట్టుకి గట్టి ఎదురుదెబ్బ తగిలింది. భుజం గాయం కారణంగా దాదాపు ఏడాది పాటు క్రికెట్&zwnj;కి దూరంగా ఉన్న డేల్ స్టెయిన్ .. పునరాగమనం చేసిన తొలి టెస్టులోనే మళ్లీ గాయపడ్డాడు. ఆటలో రెండో రోజైన శనివారం బౌలింగ్ చేస్తుండగా.. స్టెయిన్ ఎడమకాలి మడమకి గాయమైంది. దీంతో మైదానంలోనే కాసేపు ఇబ్బందిగా కదిలిన స్టెయిన్ అనంతరం ఓవర్ మధ్యలో బంతిని మరో ఫాస్ట్ బౌలర్ ఫిలాండర్&zwnj;కిచ్చి డగౌట్&zwnj;కి వెళ్లిపోయాడు. స్టెయిన్&zwnj; గాయానికి వైద్యులు స్కానింగ్ నిర్వహించారని.. గాయం తీవ్రతని త్వరలోనే వెల్లడించనున్నట్లు దక్షిణాఫ్రికా క్రికెట్ బోర్డు ఆదివారం ప్రకటించింది.
తొలి టెస్టులో మొత్తం 17.3 ఓవర్లు వేసిన డేల్ స్టెయిన్ 51 పరుగులిచ్చి రెండు కీలక వికెట్లు పడగొట్టాడు. గంటకి 140కి.మీ వేగంతో బంతులు విసిరే ఈ స్పీడ్&zwnj;స్టర్ బౌలింగ్&zwnj;లో ఆడేందుకు భారత టాప్ ఆర్డర్ బ్యాట్స్&zwnj;మెన్ చాలా ఇబ్బంది పడ్డాడు. స్టెయిన్ విసిరిన బౌన్సర్&zwnj;ని హిట్ చేసే ప్రయత్నంలో శిఖర్ ధావన్ అతనికే క్యాచ్&zwnj; ఇచ్చి ఔటవగా.. సాహా పరుగుల ఖాతా తెరకుండానే ఎల్బీడబ్ల్యూగా ఔటయ్యాడు. భారత్ తొలి ఇన్నింగ్స్&zwnj;లో 209 పరుగులకి ఆలౌటవగా.. అంతకముందు దక్షిణాఫ్రికా తొలి ఇన్నింగ్స్&zwnj;లో 286 పరుగులు చేసింది. గాయం కారణంగా స్టెయిన్ జట్టుకి దూరమవడంతో తొలి టెస్టులో దక్షిణాఫ్రికా ఇక ముగ్గురు పేసర్లతోనే సరిపెట్టుకోనుంది.